ai4bharat/Pralekha huggingface dataset:
सूचना और प्रसारण मंत्रालय
कर्नल राज्यवर्धन राठौड़ ने महात्मा गांधी की 150वीं जयंती पर मल्टीमीडिया प्रदर्शनी का उद्घाटन किया
प्रदर्शनी में इस्तेमाल नई प्रौद्योगिकी से महात्मा गांधी का जीवन लोगों के निकट आयाः कर्नल राठौड़
केन्द्रीय सूचना और प्रसारण तथा खेल और युवा मामलों के राज्य मंत्री  कर्नल राज्यवर्धन राठौड़  ने महात्मा गांधी की 150वीं जयंती समारोह के अवसर पर नई दिल्ली में मल्टीमीडिया प्रदर्शनी का उद्घाटन किया। इस अवसर पर सूचना और प्रसारण सचिव श्री अमित खरे, आउटरिच कम्युनिकेशन ब्यूरो के महानिदेशक श्री सतेन्द्र प्रकाश, प्रकाशन विभाग की महानिदेशक डॉ. साधना राउत तथा मंत्रालय के अन्य वरिष्ठ अधिकारी भी उपस्थित थे।
इस अवसर पर कर्नल राठौड़ ने कहा कि प्रदर्शनी में इस्तेमाल की गई नई तकनीकी से महात्मा गांधी का जीवन लोगों के निकट आया है। मल्टीमीडिया प्रदर्शनी लोगों की समझ बढ़ाने वाली और उन्हें आकर्षित करने वाली है। उन्होंने आशा व्यक्ति की कि मल्टीमीडिया प्रदर्शनी देश के विभिन्न शहरों में लगाई जाएंगी, ताकि यह विचार अधिक से अधिक लोगों तक पहुंचे। उन्होंने कहा कि महात्मा गांधी का जीवन सभी के लिए उदाहरण है। महात्मा गांधी वैश्विक नागरिक हैं और इस पर प्रत्येक नागरिक को गर्व है। उन्होंने स्वच्छता सेवा के लिए अपना जीवन समर्पित किया। प्रधानमंत्री श्री नरेन्द्र मोदी ने स्वच्छता को चुनौती के रूप में लिया है और जन आंदोलन के माध्यम से परिवर्तन देखा जा सकता है।
श्री अमित खरे ने कहा कि मल्टीमीडिया प्रदर्शनी में लोगों ने उत्साह के साथ भाग लिया। उन्होंने कहा कि देश के अंतिम व्यक्ति तक महात्मा गांधी के विचारों को पहुंचाने के लिए नई तकनीकी का उपयोग किया है।
श्री सतेन्द्र प्रकाश ने कहा कि यह पहला अवसर है जब प्रदर्शनी में नई तकनीक इस्तेमाल की गई है और प्रदर्शनी के लिए लोगों के भारी उत्साह की उम्मीद नहीं थी।
कर्नल राठौड़ ने महात्मा गांधी के जीवन पर विभिन्न लेखकों द्वारा लिखी गई और प्रकाशन विभाग द्वारा प्रकाशित 11 पुस्तकों का विमोचन किया। उन्होंने आउटरिच कम्युनिकेशन ब्यूरो, दूरदर्शन तथा फिल्म प्रभाग द्वारा महात्मा गांधी पर बनाई गई तीन लघु फिल्मों को भी जारी किया। उन्होंने किसानों की आजीविका विकास विषय पर ‘जन कनेक्ट’ पत्रिका का विमोचन किया। यह महात्मा गांधी का सपना था।
पृष्ठभूमिः
महात्मा गांधी की 150वीं जयंती पर आउटरिच कम्युनिकेशन ब्यूरो द्वारा मल्टीमीडिया प्रदर्शनी आयोजित की गई है। प्रदर्शनी में महात्मा गांधी के जीवन पर क्विज इंटरेक्टिव टाईम लाईन, विभिन्न पृष्ठभूमि वाले फोटो बूथ तथा थ्री डी वीडियो वॉल शामिल किए गए हैं। प्रदर्शनी में महात्मा गांधी के जीवन पर विभिन्न पुस्तकें भी प्रस्तुत की गई हैं।
राष्ट्रपति सचिवालय
राष्ट्रपति ने कटक में दूसरी भारतीय चावल कांग्रेस का उद्घाटन किया
भारत में चावल खाद्य सुरक्षा की नींव है और हमारी अर्थव्यवस्था के लिए भी एक महत्वपूर्ण कारक है: राष्ट्रपति मुर्मु
राष्ट्रपति श्रीमती द्रौपदी मुर्मू ने आज  आईसीएआर- राष्ट्रीय चावल अनुसंधान संस्थान, कटक में आयोजित दूसरी भारतीय चावल कांग्रेस के उद्घाटन समारोह को संबोधित किया। उन्होंने कहा कि चावल भारत में खाद्य सुरक्षा की नींव है और हमारी अर्थव्यवस्था के लिए भी एक महत्वपूर्ण कारक है।
राष्ट्रपति ने कहा कि आज भारत चावल का अग्रणी उपभोक्ता और निर्यातक राष्ट्र है, लेकिन जब देश आजाद हुआ था, तब स्थिति अलग थी। उन दिनों हम अपनी खाद्य जरूरतों को पूरा करने के लिए आयात पर निर्भर थे और आमतौर पर राष्ट्र का अस्तित्व समुद्री आयात पर टिका हुआ था। अगर राष्ट्र उस निर्भरता को दूर करने के साथ सबसे बड़ा निर्यातक बन गया है, तो इसका बहुत सारा श्रेय राष्ट्रीय चावल अनुसंधान संस्थान को जाता है। इस संस्थान ने भारत की खाद्य सुरक्षा और किसानों के जीवन को बेहतर बनाने में भी काफी योगदान दिया है।
राष्ट्रपति ने कहा कि पिछली सदी में जैसे-जैसे सिंचाई सुविधाओं का विस्तार हुआ, चावल का उत्पादन नए क्षेत्रों में किया जाने लगे और इसके नए उपभोक्ता बने। धान की फसल के लिए अधिक मात्रा में जल की जरूरत होती है, लेकिन विश्व के कई हिस्से जलवायु परिवर्तन के कारण इसकी भारी कमी का सामना कर रहे हैं। सूखा, बाढ़ और चक्रवातों की संख्या अब बढ़ गई हैं, जिससे चावल की खेती अधिक प्रभावित हो रही है। उन्होंने कहा कि हालांकि, चावल ने नए जगहों पर अपना विस्तार किया है, लेकिन कई ऐसे स्थान हैं, जहां पारंपरिक किस्मों को चुनौतियों का सामना करना पड़ रहा है। इस तरह आज हमारा काम मध्यम मार्ग यानी एक ओर पारंपरिक किस्मों की सुरक्षा व संरक्षण करना और दूसरी ओर इकोलॉजिकल संतुलन बनाए रखने के उपाय तलाशना है। इसके अलावा एक और चुनौती मिट्टी को रासायनिक उर्वरकों के अत्यधिक उपयोग से बचाना है, जो आधुनिक चावल की खेती के लिए जरूरी माने जाते हैं। हमें अपनी मिट्टी को स्वस्थ रखने के लिए ऐसे उर्वरकों पर निर्भरता कम करने की जरूरत है। उन्होंने इस पर विश्वास व्यक्त किया कि वैज्ञानिक पर्यावरण के अनुकूल चावल उत्पादन प्रणाली विकसित करने पर काम कर रहे हैं।
राष्ट्रपति ने कहा कि चूंकि चावल हमारी खाद्य सुरक्षा का आधार है, इसलिए हमें इसके पोषण संबंधी पहलुओं पर भी विचार करना चाहिए। कम आय वाले समूहों का एक बड़ा हिस्सा चावल पर निर्भर है, जो आम तौर पर उनके लिए दैनिक पोषण का एकमात्र स्रोत होता है। चावल के माध्यम से प्रोटीन, विटामिन और जरूरी सूक्ष्म पोषक तत्व प्रदान करने से कुपोषण से निपटने में सहायता प्राप्त हो सकती है। राष्ट्रपति ने इस पर अपनी प्रसन्नता व्यक्त की कि आईसीएआर- एनआरआरआई ने भारत का पहला उच्च प्रोटीन चावल- सीआर धान 310 को विकसित किया है। इसके अलावा एनआरआरआई ने सीआर धान 315 नाम से एक उच्च जिंक चावल की किस्म भी जारी की है। उन्होंने कहा कि इस तरह की बायो-फोर्टिफाइड किस्मों का विकास समाज की सेवा में विज्ञान का एक आदर्श उदाहरण है। जलवायु परिवर्तन के बीच बढ़ती जनसंख्या की जरूरतों को पूरा करने के लिए इस तरह के अधिक से अधिक प्रयासों की आवश्यकता होगी। उन्होंने विश्वास व्यक्त किया कि भारत का वैज्ञानिक समुदाय इस चुनौती से निपटने के लिए आगे आएगा।
राष्ट्रपति का अभिभाषण पढ़ने के लिए कृपया यहां क्लिक करें-
प्रधानमंत्री कार्यालय
प्रधानमंत्री 22 जनवरी को विभिन्न जिलों के जिलाधिकारियों से बातचीत करेंगे
यह प्रयास प्रधानमंत्री के उस विजन से प्रेरित है जिसके अनुसार यह सुनिश्चित किया जाना चाहिए कि देश का कोई भी हिस्सा विकास मार्ग पर पीछे न रह जाए
मिशन मोड में जिला स्तर पर विभिन्न योजनाओं की पूर्णता के लक्ष्य को प्राप्त करना इस बातचीत का उद्देश्य है
प्रधानमंत्री श्री नरेन्द्र मोदी 22 जनवरी, 2022 को सुबह करीब 11 बजे विभिन्न जिलों के जिलाधिकारियों से वीडियो कॉन्फ्रेंसिंग के माध्यम से बातचीत करेंगे।
प्रधानमंत्री जिलों में सरकारी योजनाओं और कार्यक्रमों के क्रियान्वयन की प्रगति और वर्तमान स्थिति के बारे में सीधा फीडबैक लेंगे। इस बातचीत से कार्य निष्पादन की समीक्षा करने और चुनौतियों का पता लगाने में मदद मिलेगी।
इसका उद्देश्य सभी हितधारकों के साथ मिलकर जिलों में विभिन्न विभागों द्वारा मिशन मोड में विभिन्न योजनाओं की पूर्णता के लक्ष्य को प्राप्त करना है।
प्रधानमंत्री श्री मोदी के नेतृत्व में, सरकार ने देश भर में प्रगति तथा विकास में विषमता को दूर करने के लिए लगातार कई कदम उठाए हैं। यह सभी नागरिकों के जीवन स्तर को ऊपर उठाने और सभी के लिए समावेशी विकास सुनिश्चित करने की सरकार की प्रतिबद्धता के अनुरूप है।
रसायन एवं उर्वरक मंत्रालय
भारत में म्यूकोर्मिकोसिस के इलाज के लिए लिपोसोमल एम्फोटेरिसिन-बी दवा का पर्याप्त भंडार है : श्री मनसुख मांडविया
17 जून, 2021 तक सभी राज्यों और केंद्रीय संस्थानों को लिपोसोमल एम्फोटेरिसिन-बी की कुल 7,28,045 शीशियां आवंटित की गई हैं
रसायन और उर्वरक राज्य मंत्री श्री मनसुख मांडविया ने कहा, “16 जून, 2021 कोम्यूकोर्मिकोसिस के सक्रिय मामले 27,142 थे।भविष्य में भी अगर ब्लैक फंगस के मामले बढ़ते हैं, तो भारत म्यूकोर्मिकोसिस के मरीजों के इलाज के लिए जरूरी एम्फोटेरिसिन-बी दवा और अन्य दवाओं की पर्याप्त से अधिक उपलब्धता के लिए तैयार है। भारत ने इस दवा के घरेलू उत्पादन में उल्लेखनीय रूप से पांच गुना से अधिक की बढ़ोतरी की है।अप्रैल, 2021 में लिपोसोमल एम्फोटेरिसिन-बी का घरेलू उत्पादन केवल 62,000 शीशियों का था और अब जून, 2021 में इसके 3.75 लाख शीशियों के आंकड़े को पार करने की उम्मीद है।घरेलू उत्पादन में बढ़ोतरी करते हुए, भारत ने मेसर्स मिलान के जरिए लिपोसोमल एम्फोटेरिसिन-बी की 9,05,000 शीशियों को आयात करने का भी आदेश दिया है। भारत देश में एम्फोटेरिसिन-बी दवाओं की उपलब्धता को बढ़ावा देने में कोई कसर नहीं छोड़ रहा है।”
https://twitter.com/mansukhmandviya/status/1405803653877813248
रसायन और उर्वरक मंत्रालय के औषध विभाग ने 17 जून, 2021 तक सभी राज्यों और केंद्रीय संस्थानों को लिपोसोमल एम्फोटेरिसिन-बी की कुल 7,28,045 शीशियां आवंटित की हैं। एम्फोटेरिसिन-बी दवा का उपयोग म्यूकोर्मिकोसिस के उपचार के लिए किया जाता है, जिसे आम तौर पर ब्लैक फंगस के रूप में जाना जाता है।
11 मई, 2021 से 17 जून, 2021 तक लिपोसोमल एम्फोटेरिसिन-बी शीशियों का राज्यवार आवंटन
|
|
क्रम संख्या
|
|
राज्य/केंद्रशासित प्रदेश
|
|
कुल शीशियां
|
|
1
|
|
अंडमान और निकोबार द्वीप समूह
|
|
0
|
|
2
|
|
आंध्र प्रदेश
|
|
47150
|
|
3
|
|
अरुणाचल प्रदेश
|
|
0
|
|
4
|
|
असम
|
|
200
|
|
5
|
|
बिहार
|
|
8540
|
|
6
|
|
चंडीगढ़
|
|
2800
|
|
7
|
|
छत्तीसगढ़
|
|
4720
|
|
8
|
|
दादर और नागर हवेलीव दमन-दीव
|
|
500
|
|
9
|
|
दिल्ली
|
|
21610
|
|
10
|
|
गोवा
|
|
740
|
|
11
|
|
गुजरात
|
|
148410
|
|
12
|
|
हरियाणा
|
|
25560
|
|
13
|
|
हिमाचल प्रदेश
|
|
470
|
|
14
|
|
जम्मू और कश्मीर 
|
|
600
|
|
15
|
|
झारखंड
|
|
2030
|
|
16
|
|
कर्नाटक
|
|
52620
|
|
17
|
|
केरल
|
|
2030
|
|
18
|
|
लद्दाख 
|
|
0
|
|
19
|
|
लक्षद्वीप
|
|
0
|
|
20
|
|
मध्य प्रदेश
|
|
49770
|
|
21
|
|
महाराष्ट्र
|
|
150265
|
|
22
|
|
मणिपुर
|
|
150
|
|
23
|
|
मेघालय
|
|
0
|
|
24
|
|
मिजोरम
|
|
0
|
|
25
|
|
नगालैंड
|
|
100
|
|
26
|
|
ओडिशा
|
|
1260
|
|
27
|
|
पुडुचेरी
|
|
460
|
|
28
|
|
पंजाब
|
|
8280
|
|
29
|
|
राजस्थान
|
|
63070
|
|
30
|
|
सिक्किम
|
|
0
|
|
31
|
|
तमिलनाडु
|
|
25260
|
|
32
|
|
तेलंगाना
|
|
34350
|
|
33
|
|
त्रिपुरा
|
|
150
|
|
34
|
|
उत्तर प्रदेश
|
|
39290
|
|
35
|
|
उत्तराखंड
|
|
3380
|
|
36
|
|
पश्चिम बंगाल
|
|
2640
|
|
37
|
|
केंद्रीय संस्थान
|
|
31280
|
|
|
|
कुल
|
|
728045
रक्षा मंत्रालय
भारतीय नौसेना ने समुद्र में भटके एक मर्चेंट पोत को तकनीकी सहायता उपलब्ध कराई
यमन की खाड़ी में तैनात आईएनएस तलवार को 11 मार्च 2021 को एक भटके मर्चेंट कार्गो जहाज एमवी नयन से एक ब्रॉडकास्ट कॉल प्राप्त हुई जिसमें तकनकी सहायता का अनुरोध किया गया था। यमन से इराक के ट्रांजिट पर यह जहाज अपने प्रोपल्सन, पावर जेनेरेशन मशीनरी तथा नैवीगेशनल इक्विपमेंट की विफलता के कारण 9 मार्च 2021 से ही समुद्र में भटक रहा था। एमवी नयन की परेशानी के आरंभिक हवाई आकलन के आधार पर भारतीय नौसेना जहाज ने उस पोत की सहायता करने के लिए जिसके क्रू में 7 भारतीय थे, नौका द्वारा एक तकनीकी टीम के साथ-साथ अपनी वीबीएसएस  टीम को रवाना किया। नौसेना टीमों ने एमवी नयन के इक्विपमेंट अर्थात दोनों जनरेटरों, स्टीयरिंग पम्प, सी वाटर पम्प, कम्प्रेसर तथा प्रमुख ईंजन को प्रचालित करने के लिए जिससे कि पोत फिर से अपनी यात्रा शुरू कर सके, लगातार सात घंटे तक ऑनबोर्ड काम किया।
नौसेना टीम ने एमवी नयन के अगले बंदरगाह की उसकी यात्रा शुरू होने से पहले जीपीएस एवं नेवीगेशन लाइट जैसे नेवीगेशन उपकरणों को भी प्रचालित करने में सहायता की।
प्रधानमंत्री कार्यालय
प्रधानमंत्री ने देश के विभिन्न भागों में जान-माल के नुकसान पर शोक व्यक्त किया
प्रधानमंत्री श्री नरेन्द्र मोदी ने मध्य प्रदेश, राजस्थान, मणिपुर एवं देश के विभिन्न हिस्सों में बेमौसमी वर्षा और तूफान से हुए जान-माल के नुकसान पर शोक व्यक्त किया है।
प्रधानमंत्री ने कहा “सरकार प्रभावित लोगों को हर संभव सहायता देने की कोशिश कर रही है। अधिकारी स्थिति पर बहुत करीबी नज़र रखे हुए हैं।”
प्रधानमंत्री ने मध्य प्रदेश, राजस्थान, मणिपुर एवं देश के विभिन्न हिस्सों में बेमौसमी वर्षा और तूफान से जान गवांने वाले लोगों के परिवार जनों के लिए प्रधानमंत्री राष्ट्रीय राहत कोष से रू. 2 लाख प्रत्येक की अनुग्रह राशि मंजूर की है। प्रधानमंत्री ने मध्य प्रदेश, राजस्थान, मणिपुर एवं देश के विभिन्न हिस्सों में बेमौसमी वर्षा और तूफान से घायल हुए लोगों के लिए 50 हजार रू. प्रत्येक की राशि भी अनुमोदित की है।
प्रधानमंत्री कार्यालय
प्रधानमंत्री ने आईटीबीपी कर्मियों को उनके स्थापना दिवस पर बधाई दी
प्रधानमंत्री श्री नरेन्द्र मोदी ने आईटीबीपी के सभी कर्मियों को उनके स्थापना दिवस की बधाई दी है।
प्रधानमंत्री ने एक ट्वीट में कहा;
"अरुणाचल प्रदेश के घने जंगलों से लेकर हिमालय की बर्फीली ऊंचाइयों तक, हमारे @ITBP_official हिमवीरों ने देश के आह्वान को अत्यंत समर्पण के साथ निभाया है। आपदाओं के दौरान उनके द्वारा किये गए मानवीय कार्य उल्लेखनीय हैं। आईटीबीपी के सभी कर्मियों को उनके स्थापना दिवस पर बधाई।"
कोयला मंत्रालय
कोयला खदान की वाणिज्यिक नीलामी का सातवां दिन
कोयला खदानों की वाणिज्यिक नीलामी के सातवें दिन छत्तीसगढ़ की 1 कोयला खदान को नीलामी के लिए रखा गया।
- नीलामी के लिए रखी गई खदान का कुल भूगर्भीय भंडार ~234.205 मीट्रिक टन है और ~1.2 मीट्रिक टन सालाना की संचयी पीक रेटेड कैपेसिटी  है।
- ई-नीलामी में बोली लगाने वालों के बीच काफी प्रतिस्पर्धा देखी गई जिसमें खदान को न्यूनतम मूल्य  से ऊपर अच्छा प्रीमियम मिला।
नीलामी के परिणाम निम्न हैं-
|
|
क्र.सं.
|
|
खदान का नाम
|
|
राज्य
|
|
पीआरसी 
|
|
भूगर्भीय भंडार 
|
|
अंतिम बोली
|
|
न्यूनतम मूल्य 
|
|
अंतिम प्रस्ताव 
|
|
खदान की पीआरसी के आधार पर मिलने वाला वार्षिक राजस्व 
|
|
1
|
|
गारे-पाल्मा- IV/7
|
|
छत्तीसगढ़
|
|
1.20
|
|
234.205
|
|
सारदा एनर्जी एंड मिनरल्स लिमिटेड/64896
|
|
4
|
|
66.75
|
|
210.49
रक्षा मंत्रालय
आईएनएस अरिहंत ने सबमरीन लॉन्च बैलिस्टिक मिसाइल का सफल प्रक्षेपण किया
आईएनएस अरिहंत ने दिनांक 14 अक्टूबर, 2022 को एक सबमरीन लॉन्च बैलिस्टिक मिसाइल  का सफल प्रक्षेपण किया । मिसाइल का परीक्षण पूर्व निर्धारित दूरी तक किया गया और इस मिसाइल ने बंगाल की खाड़ी में लक्षित क्षेत्र पर बहुत उच्च सटीकता के साथ वार किया । हथियार प्रणाली के सभी परिचालन संबंधी और तकनीकी मानकों को सत्यापित किया गया है ।
आईएनएस अरिहंत द्वारा सबमरीन लॉन्च बैलिस्टिक मिसाइल का सफल उपयोगकर्ता प्रशिक्षण लॉन्च क्रू योग्यता साबित करने और एसएसबीएन कार्यक्रम के सत्यापन के लिए महत्वपूर्ण है, जो भारत की परमाणु प्रतिरोध क्षमता का एक प्रमुख पक्ष है । भारत की जवाब देने की मजबूत, टिकाऊ एवं सुनिश्चित क्षमता देश की उस नीति के अनुरूप है जिसके अंतर्गत भारत की प्रतिबद्धता 'विश्वसनीय न्यूनतम प्रतिरोध' रखते हुए परमाणु हथियारों के 'नो फर्स्ट यूज़' की है ।
प्रधानमंत्री कार्यालय
प्रधानमंत्री ने सिक्किम के लोगों को राज्य के स्थापना दिवस पर बधाई दी
प्रधानमंत्री श्री नरेन्द्र मोदी ने सिक्किम के स्थापना दिवस पर वहां के लोगों को बधाई दी है। श्री मोदी ने सिक्किम के निरंतर विकास के लिए भी प्रार्थना की।
एक ट्वीट में प्रधानमंत्री ने कहा;
“सिक्किम के मेरे बहनों और भाइयों को स्थापना दिवस की शुभकामनाएं। असाधारण प्राकृतिक सुंदरता और मेहनती लोगों से परिपूर्ण यह एक अद्भुत राज्य है। राज्य ने विभिन्न क्षेत्रों विशेषकर जैविक खेती में काफी प्रगति की है। मैं सिक्किम के निरंतर विकास के लिए प्रार्थना करता हूं।”
रक्षा मंत्रालय
भारत-कजाखिस्तान संयुक्त सैन्य अभ्यास काजिंद-2019 : पूर्वावलोकन
भारत और कजाखिस्तान के बीच संयुक्त सैन्य अभ्यास काजिंद-2019 2 से 15 अक्टूबर, 2019 के दौरान पिथौरागढ़ में आयोजित किया जाएगा। भारत और कजाखिस्तान सेना के लगभग 100 सैन्यकर्मी इस अभ्यास में भाग लेंगे और आतंक व अलगाव निरोधी गतिविधियों के अनुभव साझा करेंगे।
काजिंद-2019 एक वार्षिक अभ्यास है जो चौथी बार आयोजित किया जा रहा है। यह अभ्यास प्रत्येक वर्ष क्रमशः कजाखिस्तान और भारत में आयोजित किया जाता है। इस अभ्यास का उद्देश्य पहाड़ी क्षेत्रों में आतंक निरोधी संयुक्त अभ्यास का संचालन करना है। अभ्यास के लिए वैश्विक आतंकवाद की उभरती प्रवृत्तियों को भी शामिल किया गया है।
इस संयुक्त सैन्य अभ्यास से दोनों देशों के द्विपक्षीय संबंधों विशेषकर रक्षा सहयोग को मजबूती मिलेगी।
राष्ट्रपति सचिवालय
बांग्लादेश की प्रधानमंत्री ने राष्ट्रपति से भेंट की
बांग्लादेश की प्रधानमंत्री महामहिम शेख हसीना ने राष्ट्रपति श्रीमती द्रौपदी मुर्मु से आज  राष्ट्रपति भवन में मुलाकात की।
राष्ट्रपति भवन में बांग्लादेश की प्रधानमंत्री का स्वागत करते हुए राष्ट्रपति ने कहा कि हमारा साझा इतिहास, भाषा और संस्कृति हमें एक दूसरे से जोड़ती हैं। उन्होंने कहा कि प्रधानमंत्री नरेन्द्र मोदी और प्रधानमंत्री शेख हसीना के नेतृत्व में, भारत और बांग्लादेश के बीच द्विपक्षीय संबंधों को काफी विस्तार मिला है। उन्होंने कहा कि जिस तरह से दोनों देशों ने मिलकर बांग्लादेश की आजादी के 50वें वर्ष और भारत-बांग्लादेश द्विपक्षीय संबंधों की स्वर्ण जयंती मनाई है, वह वास्तव में विशिष्ट है। इन ऐतिहासिक समारोहों में भाग लेने के लिए भारत के राष्ट्रपति और प्रधानमंत्री, दोनों की बांग्लादेश यात्रा यह दर्शाती है कि भारत, बांग्लादेश के साथ अपने संबंधों को कितना महत्व देता है।
राष्ट्रपति को यह जानकर प्रसन्नता हुई कि बांग्लादेश ने अपने लोगों की सामाजिक-आर्थिक समृद्धि में बड़ी सफलता हासिल की है। उन्होंने आश्वासन दिया कि भारत बांग्लादेश की विकास यात्रा में एक विश्वसनीय भागीदार बना रहेगा।
राष्ट्रपति ने कहा कि हमारे संबंधों को हमेशा सहयोग और आपसी विश्वास की भावना से मार्गदर्शन मिलता रहा है। महामारी और वर्तमान अंतर्राष्ट्रीय स्थिति की जरूरत है कि भारत और बांग्लादेश वैश्विक संकट से निपटने के लिए आर्थिक रूप से और अधिक जुड़े रहें। उन्होंने विश्वास व्यक्त किया कि इस यात्रा से दोनों देशों के बीच संबंध और परिपक्व तथा विकसित होंगे।
पर्यटन मंत्रालय
गणतंत्र दिवस 2018 समारोह के रूप में 26 से 31 जनवरी, 2018 तक लाल किले में ‘भारत पर्व’ का आयोजन
पर्व का उद्देश्य जरिये देशभक्ति की भावना, भारत की समृद्ध सांस्कृतिक विविधता को बढ़ावा और आम जनता की भागीदारी सुनिश्चित करना
गणतंत्र दिवस 2018 समारोह के अंग के रूप में भारत सरकार 26 से 31 जनवरी, 2018 तक लाल किले में ‘भारत पर्व’ का आयोजन कर रही है। इस आयोजन का मुख्य उद्देश्य पर्व के जरिये देशभक्ति की भावना, भारत की समृद्ध सांस्कृतिक विविधता को बढ़ावा देना और आम जनता की भागीदारी सुनिश्चित करना है।
आयोजन का उद्घाटन पर्यटन सचिव श्रीमती रश्मि वर्मा 26 जनवरी, 2018  को 5 बजे शाम को करेंगी। आम जनता के लिए 10 बजे रात तक आयोजन खुला रहेगा। 27 से 31 जनवरी, 2018 तक कार्यक्रम 12 बजे दोपहर से रात 10 बजे तक खुला रहेगा। इसका प्रवेश निशुल्क है। बहरहाल, प्रवेश के लिए पहचान प्रमाणपत्र होना आवश्यक है।
पत्रकारों की सुविधा के लिए आयोजन स्थल पर एक प्रेस कक्ष स्थापित कर दिया गया है।
आयोजन के लिए पर्यटन मंत्रालय को नोडल मंत्रालय बनाया गया है। यहां गणतंत्र दिवस परेड की झांकियां प्रदर्शित की जायेंगी, सशस्त्र बलों के बैंड पेशकश करेंगे, विभिन्न खानपान की व्यवस्था की जाएगी, हस्तशिल्प मेला, देश के विभिन्न क्षेत्रों के सांस्कृतिक कार्यक्रम होंगे तथा डीएवीपी की फोटो प्रदर्शनी भी लगाई जाएगी।
सांस्कृतिक कार्यक्रमों में लोक/ जनजातीय नृत्य और संगीत का प्रदर्शन होगा। इन्हें उत्तर क्षेत्रीय सांस्कृतिक केंद्र सहित देश के विभिन्न राज्यों/ केंद्र शासित प्रदेशों के सांस्कृतिक दल पेश करेंगे। फूड-कोर्ट में राज्य और केंद्र शासित प्रदेश अपने-अपने स्टाल लगाएंगे और नेशनल एसोशियेशन ऑफ स्ट्रीट वेंडर्स ऑफ इंडिया, आईडीटीसी तथा होटल प्रबंधन संस्थान विभिन्न क्षेत्रों के स्ट्रीट-फूड प्रस्तुत करेंगे।
विद्युत मंत्रालय
एनटीपीसी ने लेह और नई दिल्ली के लिए हाइड्रोजन फ्यूल सेल आधारित बस और कार परियोजना लॉन्च की - वैश्विक ईओआई आमंत्रित किये
 आधारित इलेक्ट्रिक बसों और 10 हाइड्रोजन फ्यूल सेल आधारित इलेक्ट्रिक कारों के लिए वैश्विक अभिरुचि पत्र  आमंत्रित किये हैं। एनटीपीसी की पूर्ण स्वामित्व वाली सहायक कंपनी एनटीपीसी विद्युत व्यापार निगम  लिमिटेड द्वारा ईओआई जारी किया गया है।
हाइड्रोजन फ्यूल सेल आधारित वाहनों की खरीद, देश में अपनी तरह की पहली परियोजना है, जिसमें हरित ऊर्जा से लेकर फ्यूल सेल वाहन तक का संपूर्ण समाधान विकसित किया जाएगा।
इस पहल के लिए नवीन और नवीकरणीय ऊर्जा मंत्रालय का भी समर्थन लिया गया है। लेह और दिल्ली की पायलट परियोजनाओं के हिस्से के रूप में हाइड्रोजन के उत्पादन के लिए नवीकरणीय ऊर्जा का उपयोग तथा इसके भंडारण और वितरण की सुविधाएं विकसित की जाएँगी। हाइड्रोजन से चलने वाले वाहनों को लॉन्च करने का उद्देश्य परिवहन के क्षेत्र में कार्बन उत्सर्जन को कम करना भी है।
है। उपक्रम  सार्वजनिक परिवहन के संदर्भ में पूर्ण ई-मोबिलिटी समाधान प्रदान करने के लिए विभिन्न प्रौद्योगिकी पहल कर रहा है। इसमें आम लोगों को चार्जिंग सुविधा प्रदान करने के लिए बुनियादी ढांचे का निर्माण और राज्य / शहर परिवहन उपक्रमों को इलेक्ट्रिक बसें प्रदान करना शामिल हैं। इस संबंध में, विभिन्न शहरों में 90 सार्वजनिक चार्जिंग स्टेशन और फरीदाबाद में ई – थ्री व्हीलर्स के लिए बैटरी चार्जिंग और स्वैपिंग स्टेशन पहले ही चालू किये जा चुके हैं। इसी तरह, अंडमान और निकोबार प्रशासन के लिए ई - बस समाधान योजना लागू की जा रही है।
ईओआई को निम्न लिंक से
https://eprocurentpc.nic.in/nicgep/app?component=%24DirectLink&page=FrontEndViewTender&service=direct&session=T&sp=S9jKXObCbvSsD6XuLgJnFUA%3D%3D
या वेबसाइट:
https://eprocurentpc.nic.in/nicgep/app से डाउनलोड किया जा सकता है।
एएम / जेके
वित्त मंत्रालय
डीजीजीआई मुख्यालय ने 4,198 करोड़ रुपये के सामान की वास्तविक आपूर्ति किए बिना ही नकली चालान जारी करने के लिए 3 फर्मों के खिलाफ मामला दर्ज किया
जीएसटी इंटेलिजेंस महानिदेशालय  मुख्यालय ने 3 मार्च 2020 को मैसर्स फॉर्च्यून ग्राफिक्स लिमिटेड, मैसर्स रीमा पॉलीकेम प्राइवेट लिमिटेड और मैसर्स गणपति एंटरप्राइजेज के खिलाफ धोखाधड़ी का मामला दर्ज किया है।
उपरोक्त कंपनियां/फर्मे माल की वास्तविक आपूर्ति के बिना ही चालान जारी करने के मामले में शामिल हैं। निर्यातक फर्मे मैसर्स अनन्या एक्जिम नामक एक फर्म के खिलाफ दर्ज मामले में अधिकारियों द्वारा आगे डाटा विश्लेषण करने पर इस मामले का पता चला। यह फर्म अपात्र आईटीसी के बल पर आईजीएसटी के धोखाधड़ी पूर्ण दावों के लिए विभिन्न निर्यातकों के खिलाफ डीजीजीआई-डीआरआई द्वारा 11-9-2019 को शुरू किये गए अखिल भारतीय ऑपरेशन में शामिल थी। जांच के दौरान यह खुलासा हुआ कि मैसर्स फॉर्च्यून ग्राफिक्स लिमिटेड, मैसर्स रीमा पोलिकेम प्राइवेट लिमिटेड तथा मैसर्स गणपति इंटरप्राइजेज ने 4,198 करोड़ रुपये से अधिक के चालान जारी किए हैं, जिसमें 660 करोड़ रुपये से अधिक की कर राशि जाली चालानों को खरीददारों की धोखाधड़ी से आईटीसी क्रेडिट के रूप में दिखाया गया है। समझा जाता है कि अतीत में राजस्व गुप्तचर महानिदेशालय ने मैसर्स रीमा पोलिकेम प्राइवेट लिमिटेड द्वारा अग्रिम प्राधिकार योजना के अंतर्गत आयातित सीमा शुल्क मुक्त सामानों की हेराफेरी का मामला दर्ज कराया गया है।
मैसर्स रीमा पोलिकेम प्राइवेट लिमिटेड के एक निदेशक को 4.3.2020 को सीजीएसटी अधिनियम, 2017 के सेक्शन 132 तथा 132 के प्रावधानों के अंतर्गत अपराधों के लिए सीजीएसटी अधिनियम, 2017 के सेक्शन 69 के अंतर्गत गिरफ्तार किया गया है। तीनों फर्मों के अन्य निदेशकों की भूमिका की जांच की जा रही है।
आगे की जांच जारी है।
प्रधानमंत्री कार्यालय
प्रधानमंत्री ने लोगों में पढ़ने के प्रति प्रेम पैदा करने के लिए कब्बन रीड्स के प्रयास की सराहना की
प्रधानमंत्री श्री नरेन्द्र मोदी ने लोगों में पढ़ने के प्रति प्रेम पैदा करने के लिए कब्बन रीड्स  के प्रयास की सराहना की है।
लोकसभा सांसद श्री पी सी मोहन के ट्वीट का जवाब देते हुए प्रधानमंत्री ने एक ट्वीट में कहा;
"पढ़ने का आनंद फैलाने का सराहनीय प्रयास।"
रक्षा मंत्रालय
पीएलए  की 70वीं वर्षगांठ के अवसर पर भारतीय नौसेना के कोलकाता और शक्ति जहाज अंतर्राष्ट्रीय बेड़ा समीक्षा  में भाग लेने के लिए किंगदाओ, चीन पहुंचे
पीएलए  की 70वीं वर्षगांठ के अवसर पर भारतीय नौसेना के कोलकाता और शक्ति जहाज अंतर्राष्ट्री य बेड़ा समीक्षा  में भाग लेने के लिए 21 अप्रैल, 2019 को किंगदाओ, चीन पहुंचे। नौसेना के जहाजों के प्रवेश के अवसर पर चीन गणराज्य द्वारा 21 तोपों की सलामी दी गई। इन जहाजों का पीएलए  उत्तर समुद्री बेड़े के अधिकारियों ने भी स्वागत किया। इस अवसर पर नौसेना के बैंड ने अपनी प्रस्तुति दी।
पीएलए  आईएफआर में भारतीय नौसेना की लगातार तीसरी बार  भागीदारी हो रही है। यह दोनों देशों की नौसेनाओं के बीच समुद्रीय सहयोग बढ़ाने और दोनों देशों के मध्य मित्रता को मजबूत बनाने के लिए भारत की प्रतिबद्धता का प्रदर्शन है। भारतीय नौसेना ने आईएफआर के लिए अपने सबसे बेहतरीन जहाजों की तैनाती की हैं। इसका उद्देश्य मौजूदा सहयोग को मजबूत करना, आपसी विश्वास को बढ़ाना, अंतरसक्रियता को बढ़ावा देना और भागीदारी नौसेनाओं की सामूहिक समुद्रीय चिंताओं को दूर करने के लिए बेहतर तालमेल स्थापित करना है।
बंदरगाह में इनके प्रवास के दौरान निर्धारित गतिविधियों में पीएलए  के विभिन्न गणमान्य व्यक्तियों के साथ औपचारिक मुलाकात और प्रसिद्ध मई फोर्थ स्क्वॉयर में नौसेना बैंड का प्रदर्शन शामिल है। आईएफआरके विभिन्न कार्यों में उद्घाटन समारोह, योजना सम्मेलन और टेबल टॉप अभ्यास शामिल हैं। भारतीय नौसेना के जहाज 23 अप्रैल को आयोजित नौसेना जहाजों की परेड में शामिल होंगे, जिसकी चीन के राष्ट्रपति शी जिनपिंग समीक्षा करेंगे। भारतीय नौसेना के जहाजों के कर्मी अनेक खेल आयोजनों, भागीदारी नौसेनाओं के साथ व्यावसायिक आदान-प्रदानों और पीएलए  कर्मियों तथा स्थानीय लोगों द्वारा जहाजों की यात्रा करने के कार्यक्रमों में भी भाग लेंगे। चीन में भारत के राजदूत श्री विक्रम मिश्री पीएलए  के अधिकारियों, आईएफआर में भाग ले रहे शिष्टमंडलों के लिए आईएनए कोलकाता में एक स्वागत समारोह की मेजबानी करेंगे।
इन जहाजों ने किंगदाओ में प्रवेश करने से पहले पोर्ट कैम रान बे की सद्भावना यात्रा की थी। इन जहाजों का पूर्वी बेड़े की विदेश तैनाती के एक हिस्से के रूप में अपनी वापसी यात्रा के दौरान पोर्ट बुसान, दक्षिण कोरिया और सिंगापुर की यात्रा करने का भी कार्यक्रम है। दक्षिण चीन सागर में वार्षिक विदेशी तैनाती भारत सरकार की ‘एक्ट ईस्ट’ नीति का एक महत्वपूर्ण पहलू है और भारतीय नौसेना का महासागरों के माध्यम से राष्ट्रों को एकजुट करने का प्रयास है, जिसके माध्यम से भारत पूर्व और दक्षिण-पूर्व एशिया के देशों के साथ 'सांस्कृतिक आर्थिक और समुद्रीय बातचीत के द्वारा मित्रता का विस्तार करना चाहता है।
रक्षा मंत्रालय
ऑपरेशन समुद्रसेतु- आईएनएस जलाश्व दूसरे चरण के लिए मालदीव लौटा
भारतीय नौसेना का जहाज जलाश्व समुद्र के रास्ते विदेश से भारतीय नागरिकों को स्वदेश लाने के ऑपरेशन समुद्र सेतु का दूसरा चरण शुरू करने के लिए मालदीव की राजधानी माले के लिए लौट चुका है। यह जहाज 15 मई, 2020 की सुबह माले बंदरगाह पर पहुंच जाएगा और मालदीव में भारतीय दूतावास में पहले से पंजीकृत भारतीय नागरिकों को जहाज पर चढ़ाना शुरु कर देगा। आईएनएस जलाश्व अपनी दूसरी खेप में 700 भारतीय नागरिकों को जहाज पर बिठाएगा और 15 मई की रात तक वापस कोच्चि के लिए रवाना हो जाएगा।
इससे पहले 10 मई, 2020 को 698 भारतीय नागरिकों को सफलतापूर्वक कोच्चि लाने के बाद आईएनएस जलाश्व भारतीय नागरिकों को लाने की अपनी दूसरी खेप के लिए तैयारी गतिविधियों के तहत जहाज को संक्रमण से मुक्त और सैनिटाइज करने के लिए चला गया। इस दौरान जहाज में उन जगहों को सैनिटाइज करने पर ज्यादा जोर दिया गया जहां पहली खेप में आने वाले भारतीय नागरिक बैठे थे।
यह जहाज माले बंदरगाह में लंगर डालेगा और 15 मई, 2020 को भारतीय नागरिकों के दूसरे समूह को जहाज पर चढ़ाने का काम करेगा जिसमें 100 महिलाओं और बच्चों समेत लगभग 700 भारतीय नागरिकों को स्वदेश भेजा जाएगा। जो भारतीय नागरिक स्वदेश लौटना चाहते हैं उनका मेडिकल परीक्षण होगा, उन्हें पहचान पत्र दी जाएगी और जहाज पर सवार होने से पहले उनके सामान को सैनिटाइज किया जाएगा।